EkBass/fiwiki-20250220-pages-articles huggingface dataset:
Lauri Viita -museo

Lauri Viita -museo on Tampereen Ylä-Pispalassa sijaitseva kirjailija Lauri Viidalle omistettu museo. Se sijaitsee Pispalanharjun lounaisrinteellä talossa, jonka rakensivat vuosisadan vaihteessa kirjailija Lauri Viidan isä Emil Viita sekä Alfhild-äidin isä Juho Nikander. Museo sai alkunsa kun talon silloinen omistaja ilmoitti vuonna 1971 olevansa halukas myymään talon edullisesti jos siihen perustettaisiin kirjailijalle omistettu museo. Talon ostamiseen saatiin rahat lahjoituksena kauppaneuvos Kalle Kaiharilta, joka oli kotoisin Pispalasta. Talon kauppa vahvistettiin vuonna 1973, ja se on Pispalan moreenin omistuksessa. Kaupan jälkeen sitä kunnostettiin talkoilla, ja museon avajaisia vietettiin lokakuussa 1977. Museon talon rakensivat vuosisadan vaihteessa kirjailija Lauri Viidan isä Emil Viita ja Alfhild-äidin isä Juho Nikander. Talo valmistui vuonna 1900. Viidan perhe muutti taloon vuonna 1920. Hänen isänsä oli taannut lainan jonka hän joutui maksamaan, ja sen vuoksi hän myi talon vuonna 1937, ja perhe muutti Näsijärven rannassa sijaitsevaan Osuuskunnan taloon. == Lähteet == == Aiheesta muualla == * VirtualTampere: Virtuaalivierailu Lauri Viita -museoon Luokka:Tampereen museot Luokka:Ylä- Pispala museo Luokka:Tampereen kirjallisuus
Valmistujaiset

Valmistujaiset (lukion päättävillä yleensä lakkiaiset tai ylioppilasjuhlat) ovat valmistumisjuhlat koulutuksensa päättävää varten. Termillä voidaan tarkoittaa sekä tutkintotodistuksen luovutustilaisuutta että sen jälkeen järjestettävää yksityistä juhlatilaisuutta. Juhliin kutsutaan tyypillisesti sukulaisia, ystäviä ja muita läheisiä ihmisiä, ja siellä voidaan mahdollisesti pitää muun muassa juhlapuhe. Toisen asteen koulutuksesta nuoret valmistuvat yleensä 18- tai 19-vuotiaina. == Katso myös == *Ylioppilastutkinto *Promootio == Lähteet == == Aiheesta muualla == *Valmistujaiset Luokka: Opiskelijoiden juhlat Luokka: Perhejuhlat Luokka: Koulutus
Ranskan 3. mekanisoitu prikaati

3\. mekanisoitu prikaati () oli Ranskan maavoimien yhtymä, joka jatkaa 3. panssaridivisioonan perinteitä. Prikaati muutettiin panssariprikaatiksi 2014 ja se lakkautettiin 2016. == Historia == Prikaati perustettiin 1999 nimellä 3. mekanisoitu prikaati ja sille asetettiin perinteiksi 3. panssaridivisioonan perinteet. Prikaatiin kuului kuusi rykmenttiä ja sen tehtävänä oli valmistautua sisäisten ja ulkoisten asellisten uhkien torjuntaan. Prikaatin esikunta oli 1. heinäkuuta 2011 Clermont-Ferrandissa. Prikaati muutettiin 18. maaliskuuta 2014 3. kevyeksi panssariprikaatiksi, johon kuului 5 rykmenttiä ja noin 5 000 sotilasta. Prikaati lakkautettiin Ranskan maavoimien uudelleenorganisoinnin yhteydessä vuonna 2016. Sen esikunnasta muodostettiin 4. maahanlaskuprikaatin esikunta ja rykmentit siirrettiin muihin prikaateihin seuraavasta: *1. merijalkaväkirykmentti (1er RIMa) Angoulemesta liitettiin 9. merijalkaväkiprikaatiin (9e BIMa) Poitiersiin1 RIMa *126. jalkaväkieykmentti (126e RI) Brivesta liitettiin 9e BIMa Poitiersiin126 RI *92. jalkaväkirykmentti (92e RI) Clermontista liitettiin 9. panssariprikaatiin (9e BB) Poitiersiin92 RI *68. afrikkalainen kenttätykistörykmentti (68e RAA) Valbonnesta liitettiin 7. panssariprikaatiin (7e BB) Besanconiin68 RAA *31. pioneerirykmentti (31e RG) Castelsarrasista liitettiin 3. divisioonaan joukkoyksikkönä31 RG == Lähteet == 03
Ranskan 2. panssariprikaati

2\. panssariprikaati () oli Ranskan maavoimien panssariyhtymä, joka ylläpitää toisessa maailmansodassa vuonna 1943 perustetun ja Philippe Leclerc de Hautelocquen komentaman 2. panssaridivisioonan perinteitä. Saint-Germain-en- Layeen sijoitettu prikaati kuului 1970 8. panssaridivisioonaan, jonka esikunta oli Compiègnessä samoin kuin kaksi mekanisoitua prikaatia. Vuoteen 1977 mennessä prikaati oli kuitenkin lakkautettu ja 2. panssaridivisioona muodostettu uudelleen. Maavoimien uudelleen organisoinnissa 1999 muutettiin 2. panssaridivisioona 2. panssariprikaatiksi. == Kokoonpano == Prikaatiin, joka on liitetty 3. divisioonaan, kuului vuonna 2016 seitsemän rykmenttiä (pataljoonaa)defence.gouv.fr: *2. esikunta- ja viestikomppania Illkirch- Graffenstaden, jonka kalustona VAB *12. kyrassieerirykmentti Olivet, jonka kalustona 60 Leclerc taistelupanssarivaunua *501. panssarirykmentti Mourmelon- de-Grand, jonka kalustona 60 Leclerc taistelupanssarivaunua *Tsadin tilapäisrykmentti Meyenheim, jonka kalustona VBCI *16. jääkäripataljoona Bitche, jonka kalustona VBCI *92. jalkaväkirykmentti Clermont-Ferrand, jonka kalustona VBCI *40. tykistörykmentti Suippes, jonka kalustona CAESAR- järjetelmä, joka varustettu 155 AUF1 kanuunoin ja 12 120 mm kranaatinheitintä *13. pioneerirykmentti Valdahon, jonka kalustona EBG, SOUVIM 2, Buffalo, VBHP, SPRAT ja EGRAP == Lähteet == 02 Luokka:Prikaatit
Kalypso Media

Kalypso Media (lyhyesti Kalypso) on saksalainen videopelien julkaisija. Yhtiön tunnettuja julkaisuja ovat muun muassa Tropico -pelisarja. == Pelit == === 2007 === * Weird Wars (Windows) * Jack Keane (Windows) * Star Assault (Windows) * Napoleon Campaigns (Windows) * Penumbra im Halbschatten – Episode 1 (Windows) * Theatre of War (Windows) === 2008 === * Galactic Civilizations II – Ultimate Edition (2008) * Political Machine 2008 (2008) * Sins of a Solar Empire (Windows) * Imperium Romanum – Emperor Expansion (Windows) * Agon – The Lost Sword Of Toledo (Windows) * Imperium Romanum (Windows) * Agon – The Mysterious Codex (Windows) === 2009 === * Gobliiins 4 (Windows) * Tropico 3 (Windows, Xbox 360) * Grand Ages: Rome (Windows) * Officers (Windows) * Dawn of Magic II (Windows) * Restaurant Empire II (Windows) * Race On (Windows) * Crazy Machines (Windows) * Ceville (Windows) === 2010 === * Patrizier 4 (Windows) * Disciples III – Renaissance (Windows) * Darkstar One – Broken Alliance (Xbox 360) * Tropico 3 – Absolute Power (Windows) * Pole Position 2010 (Windows) * M.U.D. TV (Windows) * Cultures – Online (Windows) === 2011 === * Airline Tycoon 2 (Windows) * Disciples III – Resurrection (Windows) * Global Ops – Commando Libya (Windows) * Tropico 4 (Windows, Xbox 360) * Boulder Dash XL (Windows) * Elements of War (Windows) * Dungeons (Windows) * Dungeons – The Dark Lord (Windows) * The First Templar (Windows, Xbox 360) === 2012 === * Hard Reset - Extended Edition (Windows) * Tropico 4: Modern Times (Windows/Xbox 360) * Pole Position 2012 (Windows/Mac) * Port Royale 3 (Windows/Xbox 360/PlayStation 3) * Legend of Pegasus (Windows) === 2013 === * Rise of Venice (Windows) * Dark (Windows/Xbox 360) * Omerta – City of Gangsters (Windows/Mac/Xbox 360) * The Dark Eye: Demonicon (Windows) * Racing Manager 2014 (Windows/Mac) === 2014 === * Tropico 5 (Linux/Mac/PlayStation 4/Windows/Xbox 360/Xbox One) === 2015 === * Grand Ages: Medieval (Mac/PlayStation 4/SteamOS/Windows) * Crowntakers * Dungeons 2 * Crookz - The Big Heist * Jump the Rope === 2016 === * Air Conflicts: Double Pack (Playstation 4) * Project Highrise (Windows) === 2017 === * Urban Empire (Windows) * Vikings: Wolves of Midgard * Sudden Strike 4 === 2019 === * Tropico 6 (Linux/Mac/PlayStation 4/Windows/Xbox One/Nintendo Switch) == Aiheesta muualla == * Profiili MobyGamesissä Luokka:Saksalaiset videopeliyritykset
Tropico (pelisarja)

Tropico on kaupunginrakennus- ja taloussimulaattorisarja. Kaksi ensimmäistä osaa on kehittänyt PopTop Software ja muut Haemimont Games. Useissa osissa päähenkilö on El Presidente, jonka tehtävänä on nostaa valtion vaurautta. == Pelit == * Tropico (2001) * Tropico 2: Pirate Cove (2003) * Tropico 3 (2009) * Tropico 4 (2011) * Tropico 5 (2014) * Tropico 6 (2019) == Aiheesta muualla == * Pelisarja MobyGamesissä Luokka:Videopelisarjat
Welcome to Ember Falls

Welcome to Ember Falls on tamperelaisen metalliyhtye Ember Fallsin esikoisalbumi, joka julkaistiin 17. helmikuuta 2017 levymerkillä Spinefarm Records. == Kappaleet == # # # # # # # # # # # == Arvostelut == * BurnYourEars: 9/10 * Imperiumi 7+/10 * Kaaoszine: 9+/10 * Musicalypse: 10/10 * Rushonrock: 10/10 * Rockbladet: 10/10 * Metal.de: 3/10 * Soundi: * Soundscape: 9/10 ==Lähteet== Luokka:Vuoden 2017 esikoisalbumit Luokka:Suomalaiset metallialbumit
Korriini

Korriini (C19H22N4) on makrosyklinen heterosyklinen yhdiste. Korriinin johdannaisia kutsutaan korrinoideiksi ja niihin kuuluu esimerkiksi B12-vitamiini.John W. Scott: Vitamin B12, Kirk-Othmer Encyclopedia of Chemical Technology, John Wiley & Sons, New York, 2000. Viitattu 22.3.2017 ==Rakenne ja ominaisuudet== Korriini muistuttaa rakenteeltaan porfyriinien perusyksikköä porfiinia ja koostuu neljästä pyrrolirenkaasta. Se eroaa porfiinista kuitenkin siten, että siinä on pyrroliinirenkaita yhdistävien neljän metanoryhmän sijaan ainoastaan 3 metanosiltaa, ja kaksi pyrrolirengasta ovat linkittyneet suoraan toisiinsa. Tästä johtuen yhdiste ei ole täysin planaarinen tai täysin konjugoitunut, vaan rakenteeltaan hieman taipunut. Sillä myös tapahtuu suhteellisen helposti konformaation muutoksia. Korriini ei siis ole täysin aromaattinen yhdiste. Korriini muodostaa komplekseja useiden siirtymämetallien esimerkiksi koboltin kanssa ja on nelihampainen ligandi. ==Lähteet== Luokka:Heterosykliset typpiyhdisteet
Focus Entertainment

Focus Entertainment (aiemmin Focus Home Interactive) on ranskalainen videopelien julkaisija, joka on perustettu vuonna . Nimi muuttui syyskuussa 2021. == Historia == Vuonna 2020 Focus osti Deck 13 -yrityksen 7,1 miljoonan euron hinnalla. Vuonna 2021 yhtiö osti Streum On Studion. Samana vuonna Focus osti Dotemun 38,5 miljoonan euron hinnalla. ==Pelit== Yhtiö on julkaissut muun muassa Cities XL -kaupunginrakennusimulaattoria, Styx-sarjan hiiviskelypelejä sekä Wargame-strategiapelejä. Yhtiö julkaisee myös Farming Simulator -sarjaa. Vuonna 2017 yhtiö kertoi sopineensa Asobo Studion kanssa tulevan pelin The Plague kehittämisestä. Myöhemmin pelin nimeksi kerrottiin A Plague Tale: Innocence pelivideon julkaisun yhteydessä. Yhtiö on julkaissut Deck 13 -yrityksen kehittämän pelin The Surge vuonna 2017. == Lähteet == == Aiheesta muualla == * Yrityksen profiili MobyGamesissä Luokka:Ranskalaiset videopeliyritykset
Kulma-anturi

Kulma-anturi on sähkömekaaninen laite, joka mittaa kahden osan välistä kulmaa ja muuntaa sen digitaaliseksi tai analogiseksi arvoksi. Kulma-anturit voidaan jakaa pääosin inkrementti- eli pulssiantureihin ja absoluuttiantureihin. == Kulma-anturityypit == Inkrementtianturin rakenne muodostuu kotelosta, pyörivästä akselista ja sähköisestä liitännästä. Inkrementtianturi ilmoittaa aseman pulsseina sekä liikesuunnan. Eräs tyyppi inkrementtianturista on optomekaaninen pulssianturi, jossa akselille on kiinnitetty koodikiekko. Koodikiekon läpi syötetään valoa, jolloin saadaan luettua asematieto. Koodikiekossa olevien "viivojen" lukumäärä vastaa anturin resoluutiota eli asema-arvojen määrää. Viivat muodostavat A- ja B-signaalin sekä kierrossignaalin. Anturin pyörimissuunta määräytyy A- ja B-kanavien nousujen arvosta. Anturi pyörii myötäpäivään, mikäli A-signaalissa muodostuu nouseva reuna B-signaalin arvon ollessa "1". Kierrossignaali eli Z-signaali antaa kierroksen aikana yhden pulssin, kun kierros täyttyy. Absoluuttianturi kykenee ilmoittamaan todellisen sijainnin. Anturi säilyttää tietonsa aina eli myös mikäli siitä katkaistaan jännite. Lisäksi sitä ei tarvitse ajaa referenssiarvoon käynnistämisen jälkeen. Anturin arvo ilmoitetaan digitaalisena. == Lähteet == * === Viitteet === == Aiheesta muualla == Luokka:Anturit
Lumon kirjasto

Lumon kirjasto on osa Vantaan kaupunginkirjastoa. Se sijaitsee Vantaan Korsossa Monitoimikeskus Lumossa osoitteessa Urpiaisentie 14. Kirjaston entinen nimi oli Korson kirjasto vuoteen 2003. Lumon kirjasto on kävijämäärältään neljänneksi suurin Vantaan kaupunginkirjastoista. Vuonna 2017 siellä kävi noin 233 000 kävijää. Lumon kirjaston palvelut sijoittuvat kahteen kerrokseen. Alakerrassa on asiakaspalvelupiste, lainattava aineisto, lastenosasto, esitystekniikalla varustettu satunurkka, e-aineistoja esittelevä e-piste, nopean asioinnin tietokoneita, tietokoneita lapsille ja nuorille sekä asiakkaiden käytettävissä oleva älytaulu. Yläkerta toimii työskentelytilana, jossa on asiakastietokoneita, opiskelu- ja ryhmätyöhön soveltuvia pöytäryhmiä, erillinen hiljainen lukusali sekä kirjastokortilla lainattava työhuone. Alakerrassa kirjaston yhteydessä toimii myös Vantaa-infon toimipiste. Lumon kirjastossa on runsaasti ja monipuolisesti tapahtumia niin lapsille kuin aikuisille.Lumon kirjaston tapahtumat. Helmet-kirjastot, helmet.fi. Viitattu 22.3.2017. Lumon kirjasto on ensimmäinen kirjasto Vantaalla, johon saatiin e-piste, jossa asiakkaiden on helppo kokeilla kirjaston tarjoamia elektronisia aineistoja.Verkkoaineistojen e-piste . Helmet-kirjastot, helmet.fi. Viitattu 22.3.2017. E-pisteessä e-aineistojen käyttö, käytön opastus ja kokeilu pyritään tekemään yksinkertaiseksi ja helpoksi. Asiakkaat voivat myös lainata kannettavan tietokoneen tai tabletin kirjastossa käytettäväksi. Lumon kirjaston toimintaa ohjaa Vantaan kirjastopalvelujen vuonna 2014 laadittu visio: Rikasta arkea kirjastossa. == Kirjaston remontti 2018–2019 == Lumon kirjasto uudistettiin joulukuun 2018 ja alkuvuoden 2019 aikana. Kirjasto suljettiin töiden ajaksi 3. joulukuuta 2018, ja avattiin taas 7. maaliskuuta 2019. Kirjaston lattiat, valaistus ja sisustus uusittiin remontissa kokonaan. Uudistuksessa kuunneltiin asukkaiden toiveita. Vanhasta viuhkamaisesta hyllyasetelmasta luovuttiin. Heti kirjastoon astuttaessa on nopean asioinnin alue, jossa on lainaus- ja palautusautomaatit sekä varaushylly. Lehdenlukijoille tehtiin oma nurkkauksensa kirjaston kulmaan sinne, missä ennen oli lasten osasto. Lasten alue siirrettiin satuhuoneen viereen. Yläkerran opiskelu- ja lukutila on säilytetty uudistuksessa. Sen sisustus on alakerran tavoin uudistettu. Kirjaston uudessa ilmeessä on käytetty sinisen ja vihreän sävyjä. == Lähteet == ==Aiheesta muualla== Luokka:Vantaan kaupunginkirjasto Luokka:Korso
Dawud

Dawud (myös Daoud, Daud; 1500-luvun alku – 1582) oli Songhain valtakunnan hallitsija eli askia. Dawud oli yksi askia Muhammad Turen pojista. Hän seurasi hallitsijana veljeään Ishaq I:stä vuonna 1549. Dawud tuli tunnetuksi oppineena, hyväntahtoisena ja anteliaana hallitsijana, joka saattoi toimia myös hyvin häikäilemättömästi. Hän ylläpiti hyvin toiminutta hallintokoneistoa, edisti kauppaa, taiteita ja tieteitä ja rakensi suuria moskeijoita. Songhain sotilaallinen mahti oli suurimmillaan askia Dawudin aikana. Hän löi Malin hallitsijan Ma Kanti Faranin Dibikaralassa, kannusti bambaroiden vastaista taistelua Djennéssä, teki sotaretkiä nykyisen Mauritanian eteläosien arabeja ja fulbeja vastaan ja torjui Naseren johtamien mosien hyökkäykset. Dawud kärsi ainoan tappionsa hausoille kaukaisessa Katsinassa. Marokon sulttaani Ahmad al-Mansur vaati Dawudia lopettamaan verojen keräämisen Taghazan suolakaivoksilla, mutta tämä lähetti Ahmadille lahjaksi 10 000 kultakolikkoa ja sai hänet luopumaan kaivosten valtaamisesta. Kotimaassaan Dawud miehitti tärkeimmät sotilas- ja hallintovirat pojillaan ja pojanpojillaan. ==Lähteet== Luokka:Hallitsijat Luokka:Songhaivaltakunta Luokka:1500-luvulla syntyneet Luokka:Vuonna 1582 kuolleet
Daedalic Entertainment

Daedalic Entertainment on saksalainen videopelien kehittäjä ja julkaisija. Yhtiö on tullut tunnetuksi muun muassa Deponia seikkailupelien kehittäjänä. == Historia == Yhtiö julkaisi Taru sormusten herrasta -sarjaan perustuvan pelin The Lord of the Rings: Gollum toukokuussa 2023 vuosien kehityksen ja viivästyksien jälkeen. Kesäkuussa 2023 yhtiö kertoi lopettavansa pelien kehityksen ja keskittyvänsä niiden julkaisuun. Samalla yhtiö irtisanoo 25 henkilöä ja peruu suunnitellun jatko-osan kehityksen. Pelin kehityksestä ilmoitettiin vuonna 2019 jolloin julkaisua suunniteltiin vuodelle 2021. == Pelit == === Kehittäjänä === * Edna & Harvey: The Breakout (2008) * 1½ Knights: In Search of the Ravishing Princess Herzelinde (2008) * The Whispered World (2009) * The Tudors (2009) * Wolfgang Hohlbein: The Inquisitor (2009) * 20,000 Leagues Under the Sea (2010) * A New Beginning (2010) * Sinister Affair: Immortal Lovers (2010) * Winterfest (2010) * The Hidden Continent 2: Column of the Maya (2010) * The Skillz (2010) * The Chronicles of Shakespeare: Romeo & Juliet (2010) * Robin Hood: King of the Outlaw (2010) * Ravensburger Puzzle (2010) * Derrick: Death in the Flower Bed (2010) * Dragon Guardian: The Prophecy (2011) * The Chronicles of Shakespeare: A Midsummer Night's Dream (2011) * Edna & Harvey: Harvey’s New Eyes (2011) * Borgia (2011) * Ravensburger Puzzle 2 (2011) * Deponia (2012) * The Dark Eye: Chains of Satinav (2012) * Chaos on Deponia (2012) * Goodbye Deponia (2013) * The Night of the Rabbit (2013) * The Dark Eye: Memoria (2013) * The Dark Eye: Blackguards (2014) * 1954: Alcatraz (2014) * Blackguards 2 (2015) * Fire (2015) * Anna’s Quest (2015) * Deponia Doomsday (2016) * Silence (2016) * The Long Journey Home (2017) * Ken Follett’s The Pillars of the Earth (2017) * State of Mind (2018) ; Peruttuja * The Devil’s Men === Julkaisijana === * Sinking Island (2007) * Ankh: Battle of the Gods (2007) * Bone: Out from Boneville (2008) * Bone: The Great Cow Race (2008) * Ankh: Curse of the Scarab King (Nintendo DS) (2008) * eXperience 112 (2008) * Machinarium (2009) * Full Pipe (2010) * Tale of a Hero (2010) * Wallace & Gromit’s Grand Adventures (2010) * Swords & Soldiers (2010) * Tales of Monkey Island (2010) * Strong Bad’s Cool Game for Attractive People (2010) * CopaSocca (2011) * My Free Farm (2011) * Kapi Hospital (2011) * Torchlight II (2012) * Sam & Max: The Devil’s Playhouse (saksankielinen versio) (2011) * Botanicula (2012) * Gomo (2013) * Journey of a Roach (2013) * Munin (2014) * Randal’s Monday (2014) * Decay: The Mare (2015) * Dead Synchronicity (2015) * Skyhill (2015)http://www.daedalic.de/de/game/Skyhill * Valhalla Hills (2015) * Bounty Train (2015) * Stasis (2015) * Shooting Stars! (2016) * Mahjong VR (2016) * Caravan (2016) * Crazy Machines 3 (2016) * Oh My Gore! (2016) * Candle (2016) * Shadow Tactics: Blades of the Shogun (2016) * Holy Potatoes! We’re in Space?! (2017) * The Franz Kafka Videogame (2017) * AER: Memories of Old (2017) == Lähteet == == Aiheesta muualla == * Yrityksen profiili MobyGamesissä Luokka:Saksalaiset videopeliyritykset
Sähkömekaniikka

Sähkömekaniikka käsittelee ja yhdistää sähkötekniikan ja konetekniikan prosesseja sekä niihin liittyviä laitteita ja komponentteja. Esimerkiksi rele tai sähköinen kirjoituskone on sähkömekaaninen laite. Sähkömekaniikan tutkimusta tehdään Suomessa mm. Aalto-yliopistossa sekä Tampereen teknillisessä yliopistossa. Niissä tutkitaan muun muassa magneettisten materiaalien erilaisia ominaisuuksia mallintamisen avulla. Lisäksi tutkitaan sähkökoneiden, kuten muuntajien ja sähkömoottorien toimintaa mallintamisen ja mittaamisen avulla. ==Lähteet== Luokka:Konetekniikka Luokka:Sähkötekniikka
Turun sähkölaitoksen räjähdys 1920

Turun sähkölaitoksen räjähdys tapahtui 12. toukokuuta 1920. Räjähdyksen syynä oli laitoksen yhden höyrykattilan rakennevika.Hirweä räjähdys Turussa. Etelä- Suomen Sanomat 13.5.1920. Kansalliskirjasto. Onnettomuudessa kuoli kahdeksan työntekijää. Tapaus aiheutti Turussa pitkäaikaisen sähköpulan, ja esimerkiksi raitioliikenne oli 87 päivää keskeytyksissä. Sähkölaitos rakennettiin Linnankadulle vuonna 1906, ja se alkoi tuottaa sähköä vuonna 1908. Se oli aluksi AEG-yhtiön omistama, mutta siirtyi kaupungin omistukseen vuonna 1919. Kaupunki aikoi laajentaa laitosta, koska sähkönkulutus kasvoi. Tätä varten tilattiin uusia höyrykoneita ja tutkittiin energian saamista kauempaakin. Onnettomuudessa räjähti yksi sähköaseman vanhimmista komponenteista, vuonna 1908 asennettu Steinmüller-höyrykattila. Syynä oli kattilan rakenteen vika: onnettomuustutkinnassa paljastui yläkattilan päätelevyn murtuma, joka syntyi kattilan suuren läpimitan ja päätelevyn liian jyrkän taivutuksen vuoksi. Kattilan huollossa ja testauksessa ei ollut puutteita. Nämä havainnot aiheuttivat maailmanlaajuisen kattilakonstruktiomääräysten muuttamisen. Räjähdys näkyi usean kuukauden ajan kaupunkilaisten arkielämässä, sillä yli 60 % Turun asunnoista oli sähköistetty. Paikallisia sanomalehtiä ei voitu julkaista, lukuun ottamatta käsivoimin pyöritettäviä lisälehtiä. Aluksi vallitsi melkoinen pimeys, ennen kuin kaduille saatiin vanhoja karbidilamppuja. Satamaa valaistiin ”Lux-lampuilla” ja rautatieasemaa tilapäisesti kynttilöillä. Useat tehtaat pysähtyivät ja huvitilaisuudet peruutettiin joksikin aikaa. Tuhoisa räjähdys Turussa. Savon Jääkäri 16.5.1920 (useissa lehdissä julkaistu kiertoartikkeli). Kansalliskirjasto. ==Katso myös== * Turku Energia ==Lähteet== == Aiheesta muualla == * Räjähdys Turun sähkölaitoksella, Suomen Kuvalehti, 22.05.1920, nro 21, s. 7, Kansalliskirjaston digitaaliset aineistot * Luokka:Räjähdysonnettomuudet Suomessa Luokka:Vuoden 1920 onnettomuudet Luokka:1920-luvun onnettomuudet Suomessa Luokka:Turun historia Luokka:Energia Suomessa
Ranskan 6. kevyt panssariprikaati

6\. kevyt panssariprikaati () on Ranskan maavoimien kevyt panssariyhtymä. Se on yksi kahdeksasta Ranskan maavoimien useasta aselajista muodostetusta prikaatista ja se muistuttaa kokoonpanoltaan ja varustukseltaan 9. merijalkaväkiprikaatia. Prikaatin esikunta on Nîmesissä. == Historia == Prikaatin perinteet juontavat vuonna 1914 perustettuun 6. ratsuväkidivisioonaan ja sitä seuranneeseen vuonna 1940 muodostettuun 6. kevyeen ratsuväkidivisioonaan. Lisäksi divisioona seuraa 6. panssaridivisioonan (1951–1957) ja (1977–1984) perinteitä.defence.gouv.fr: Vuonna 1983 Libanoniin rauhanturvatehtäviin muodostettu 31. prikaati liitettiin osaksi Libanonin monikansallista rauhanturvajoukkoa. Se oli muukalaislegioonasta ja maavoimien joukoista koottu yhtymä, jossa legioonalla oli päärooli. Prikaati lakkautettiin 1984 ja se korvattiin 6. kevyellä panssaridivisioonalla, joka otti osaa Persianlahden sotaan nimellä Daguet- divisioonana operaatiossa Daguetoperaatio Daguet. Ranskan maavoimien uudelleen organisoinnissa 1999 divisioonasta muodostettiin 6. kevyt panssariprikaati. == Kokoonpano == Prikaatiin kuuluvat: *esikunta Nîmesissä *6. esikunta- ja viestikomppania Nîmes, jonka kalustona on VAB *1. Spahirykmentti Valence, jonka kalustona on AMX 10 RC ja ERC 90 *1. muukalaislegioonan ratsuväkirykmentti Orange, jonka kalustona on AMX 10 RC ja ERC 90 *2. muukalaislegioonan jalkaväkirykmentti Nîmes, jonka kalustona on VBCI *13. muukalaislegioonan puoliprikaati, jonka kalustona on VAB *21. merijalkaväkirykmentti Frejus, jonka kalustona on VAB *3. merijalkaväen tykistörykmentti Canjuers, jonka kalustona on TRF1 haupitsit, CAESAR haupitsit ja RTF1 kranaatinheittimet *1. muukalaislegioonan pioneerirykmentti Laudun == Komentajat == ;31. prikaati *1981–1984 kenraali Jean-Claude Coullon ;6. kevyt panssaridivisioona (1990–1991) *1990–1991 kenraali Jean-Charles Mouscardes *1991 kenraali Bernard Janvier ;6. kevyt panssariprikaati (2002–) *2002–2004 kenraali Bruno Dary *2006–2008 kenraali Bertrand Clément-Bollée *2008–2010 kenraali Eric Margail *2010–2012 kenraali Antoine Windeck *2012–2014 kenraali Laurent Kolodze *2014– kenraali Pierre Gillet == Lähteet == 06
Simplexvirus

Simplexvirus on herpesviruksiin kuuluva suku. Siihen kuuluvat ihmisiä infektoivat Herpes simplex virus 1 (HSV-1) ja Herpes simplex virus 2 (HSV-2). == Lähteet == == Aiheesta muualla == *Laji.fi: Simplexvirus *Viral zone: Simplexvirus *National Center for Biotechnology Information (NCBI): Simplexvirus Luokka:Herpesvirukset
Hanna Lehtinen

Hanna Katariina Lehtinen (s. 9. toukokuuta 1958 Helsinki) on suomalainen diplomaatti. Hän on palvellut suurlähettiläänä Suomen Varsovan- suurlähetystössä syyskuusta 2014. Hän siirtyi sinne ulkoasiainministeriön itäosaston apulaisosastopäällikön tehtävästä. Lehtinen on työskennellyt myös ulkoministeriön Amerikan ja Aasian osastolla, kauppapoliittisella ja poliittisella osastolla sekä Suomen edustustoissa Brysselissä ja Genevessä. Hän on myös työskennellyt EU-komissiossa ulkosuhdepääosastolla. Ulkoministeriön palvelukseen Lehtinen tuli vuonna 1983. Suomen puolustusvoimat myönsi Lehtiselle vuonna 2016 sotilasansiomitalin Puolustusvoimien hyväksi tehdystä erityisen ansiokkaasta työstä. == Lähteet == Luokka:Suomen suurlähettiläät Luokka:Elävät henkilöt Luokka:Vuonna 1958 syntyneet
Outi Holopainen

Outi Holopainen on suomalainen diplomaatti, joka on syksystä 2020 toiminut Suomen Addis Abeban -suurlähetystön johtajana ja Suomen suurlähettiläänä Etiopiassa. Holopaisella on sivuakkredointi myös Djiboutiin. Tätä ennen Holopainen oli Suomen Lissabonin-suurlähettiläs (2013–2016) ja uslkoasiainhallinnon tarkastaja (2016-2020).Valtioneuvosto nimitti uuden osastopäällikön ja ulkoasiainhallinnon tarkastajan. Ulkoasiainministeriö 26.5.2016 Viitattu 22.3.2017. Hän on toiminut ulkoministeriön palveluksessa vuodesta 1988.Suurlähettiläs Outi Holopainen on aloittanut uudessa tehtävässään. Suomen suurlähetystö, Lissabon 5.9.2013. Viitattu 22.3.2017 Ennen Lissabonin suurlähettilään asemaa Holopainen on työurallaan toiminut turvallisuuspolitiikan ja kriisinhallinnan yksikön päällikkönä ulkoministeriössä. Tätä ennen hän oli asevalvonnan yksikön päällikkö ja muissa tehtävissä ministeriön poliittisella sekä hallinnollisella osastolla. Ulkomaanedustustoissa hän oli toiminut Bonnissa ja Tukholmassa. == Lähteet == == Aiheesta muualla == * Töissä UM:ssä: Outi, yksikön päällikkö. 26.8.2011 Luokka:Suomen suurlähettiläät Luokka:Suomalaiset virkamiehet Luokka:Elävät henkilöt Luokka:Syntymävuosi puuttuu
Varicella-zostervirus

Varicella-zostervirus (VZV) kuuluu herpesviruksiin. Se tunnetaan myös nimellä human herpes virus 3 (HHV-3). Virus infektoi ihmisiä. Ensi-infektio aiheuttaa vesirokon, jonka parannuttua virus jää latentiksi aivo- ja selkäydinhermojen takajuurten tumakkeisiin. Viruksen reaktivaatio voi aiheuttaa vyöruusun. Virus voi aiheuttaa myös aivotulehduksen tai aivokalvontulehduksen. == Lähteet == == Aiheesta muualla == *National Center for Biotechnology Information (NCBI): Human alphaherpesvirus 3 (Varicella-zoster virus), taxonomy Luokka:Herpesvirukset
Ferrari SF70H

Ferrari SF70-H on italialaisen Mattia Binotton suunnittelema Formula 1 auto, jolla italialainen Scuderia Ferrari -talli kilpailee kaudella 2017. Autolla kilpailevat saksalainen nelinkertainen maailmanmestari Sebastian Vettel ja suomalainen Kimi Räikkönen. Testikuljettajana toimii Antonio Giovinazzi. Auto julkistettiin 24. helmikuuta Fioranossa, Italiassa. Vettel antoi auton lempinimeksi "Gina". Australian GP:ssä talli avasi kauden voitolla Vettelin ajettua toisesta ruudusta voittoon, Räikkösen sijoituttua neljänneksi. Ferrarille ja Vettelille voitto oli ensimmäinen sitten 2015 Singaporen GP:n. Ensimmäistä kertaa myös Ferrari-kuljettaja johtaa MM-sarjaa sitten 2012 Japanin GP:n, jolloin Fernando Alonso oli kärjessä. == Henkilökunta == Nimi Tehtävä Sergio Marchionne Puheenjohtaja Maurizio Arrivabene Tallipäällikkö Mattia Binotto Tekninen johtaja Simone Resta Pääsuunnittelija Enrico Cardile Aerodynamiikkajohtaja Riccardo Adami Vettelin kilpailuinsinööri Dave Greenwood Räikkösen kilpailuinsinööri == Sponsorit == * Alfa Romeo * Brembo * Hublot * Infor * Kaspersky * Magneti Marelli * Mahle * NGK * Philip Morris * Pirelli * Puma * Singha * SKF * Swisse * Santander * Shell * UPS * Weichai == Tulokset== Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Ferrari Ferrari AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU rowspan="3" 522 rowspan="3" 2. 5 Sebastian Vettel 1 2 1 2 2 1 4 4 2 7 1 2 3 Kesk. 4 Kesk. 2 4 1 3 7 Kimi Räikkönen 4 5 4 3 Kesk. 2 7 14† 5 3 2 4 5 Kesk. DNS 5 3 3 3 4 == Lähteet == == Aiheesta muualla == Luokka:Ferrarin Formula 1 -autot Luokka:Autot Formula 1 -kaudella 2017
McLaren MCL32

McLaren MCL32 on brittiläisen Formula 1 -talli McLarenin käyttämä auto kaudella 2017. Autolla kilpailivat espanjalainen Fernando Alonso ja belgialainen Stoffel Vandoorne. Auto julkistettiin 24. helmikuuta 2017 ja väritykseen otettiin vaikutteita tallin alkuvuosilta 1960-luvulta. == Tulokset== Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus McLaren Honda AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU 30 9. 2 Stoffel Vandoorne 13 Kesk. DNS 14 Kesk. Kesk. 14 12 12 11 10 14 Kesk. 7 7 14 12 12 Kesk. 12 14 Fernando Alonso Kesk. Kesk. 14† DNS 12 WD 16† 9 Kesk. Kesk. 6 Kesk. 17† Kesk. 11 11 Kesk. 10 8 9 22 Jenson Button Kesk. == Lähteet == == Aiheesta muualla == MCL32 Luokka:Autot Formula 1 -kaudella 2017
Ayran

Ayran on turkkilainen jogurtista, vedestä ja suolasta sekoitettu juoma. Sen uskotaan vaikuttavan terveyteen ja hyvinvointiin. Turkin lisäksi juoma tunnetaan Armeniassa, Azerbaidžanissa, Bulgariassa, Makedoniassa, Kazakstanissa ja Kirgisiassa. Samankaltaisia, mutta erinimisiä juomia tehdään muuallakin lähiseudulla. Niihin lisätään joskus myös minttua ja muita yrttejä. == Lähteet == == Aiheesta muualla == Luokka:Turkkilaiset juomat Luokka:Alkoholittomat juomat Luokka:Maitotuotteet
Scuderia Toro Rosso STR12

Scuderia Toro Rosso STR12 on brittiläisen James Keyn suunnittelema Formula 1 auto, jolla Italialainen Toro Rosso -talli kilpailee kaudella 2017. Autolla kilpailevat Daniil Kvjat ja Carlos Sainz. Testikuljettajina toimivat Pierre Gasly ja Sean Gelael. Auto julkistettiin 26. helmikuuta Barcelonassa Espanjassa. Australian GP:ssä molemmat sijoittuivat pisteille Sainzin ajettua kahdeksanneksi ja Kvjatin yhdeksänneksi. Talli sai molemmat autot pisteille ensimmäistä kertaa sitten 2016 Britannian GP:n == Henkilökunta == Nimi Tehtävä Dietrich Mateschitz Tallin omistaja Franz Tost Tallipäällikkö John Booth Kilpailutoimenjohtaja Graham Watson Tiimimanageri James Key Tekninen johtaja Pierre Hamelin Kvjatin kilpailuinsinööri Marco Matassa Sainzin kilpailuinsinööri == Sponsorit == * Acronis * AppTech * Estrella Galicia * Hangar-7 * Pirelli * Red Bull * Red Bull Mobile * Riedel == Tulokset== Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Toro Rosso Renaut AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU 53 7. 10 Pierre Gasly 14 13 13 12 16 26 Daniil Kvjat 9 Kesk. 12 12 9 14† Kesk. Kesk. 16 15 11 12 12 Kesk. 10 39/28 Brendon Hartley 13 Kesk. Kesk. 15 55 Carlos Sainz 8 7 Kesk. 10 7 6 Kesk. 8 Kesk. Kesk. 7 10 14 4 Kesk. Kesk. 38 Sean Gelael TD TD TD TD == Aiheesta muualla == Luokka:Toro Rosson Formula 1 -autot Luokka:Autot Formula 1 -kaudella 2017
Haas VF-17

Haas VF-17 on yhdysvaltalainen Formula 1 -talli Haasin käyttämä auto kaudella 2017. Autolla kilpailevat Romain Grosjean ja Kevin Magnussen. == Tulokset== Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Haas Ferrari AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU 47 8. 8 Romain Grosjean Kesk. 11 8 Kesk. 10 8 10 13 6 13 Kesk. 7 15 9 13 9 14 15 15 11 20 Kevin Magnussen Kesk. 8 Kesk. 13 14 10 12 7 Kesk. 12 13 15 11 Kesk. 12 8 16 8 Kesk. 13 50 Antonio Giovinazzi TD TD TD TD TD TD TD == Aiheesta muualla == Luokka:Haasin Formula 1 -autot Luokka:Autot Formula 1 -kaudella 2017
Renault R.S.17

Renault R.S.17 on Formula 1 -talli Renaultin käyttämä auto kaudella 2017. Autolla kilpailevat Saksasaksalainen Nico Hülkenberg ja brittiläinen Jolyon Palmer. Testikuljettajana toimii Sergei Sirotkin. == Tulokset == Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus Renault Renault V6 AUS CHN BHR RUS ESP MON CAN AZE AUT GBR HUN BEL ITA SIN MAL JPN USA MEX BRA ABU 57 6. 27 Nico Hülkenberg 11 12 9 8 6 Kesk. 8 Kesk. 13 6 17† 6 13 Kesk. 16 Kesk. Kesk. Kesk. 10 6 30 Jolyon Palmer Kesk. 13 13 Kesk. 15 11 11 Kesk. 11 DNS 12 13 Kesk. 6 15 12 55 Carlos Sainz Jr. 7 Kesk. 11 Kesk. 46 Sergei Sirotkin TD TD TD TD == Aiheesta muualla == RS17 Luokka:Autot Formula 1 -kaudella 2017
Luettelo luovutetun Karjalan muinaislinnoista

Tämä artikkeli on luettelo luovutetun Karjalan muinaislinnoista, jotka sijaitsevat entisillä Suomen alueilla Karjalassa ja jotka kuuluvat nykyään Venäjälle. Muinaislinnoja käytettiin paikallisesti puolustustarkoituksiin pronssikaudella, rautakaudella tai keskiajalla. Muinaislinna on linnoitus, joka eroaa linnasta muun muassa siitä, että linnan rakennuttajina olivat valtio tai laajempi yhteisö. Linna tai linnoitus on myös myöhäisempi ilmiö. Luovutetussa Karjalassa on seuraavat muinaislinnat. Kuntajako on vuoden 1939 mukainen. Nimi Arvioitu aikakausi Kunta Koordinaatit Hiiretsaari Sortavala Hämeenlahden Linnavuori 1100–1300 Kurkijoki Jäämäki Kurkijoki Kaukolan linnavuori Rautakausi, keskiaika Antrea Kivennavan linna Rautakausi, keskiaika Kivennapa Käkisalmen linna 1050–1710 Käkisalmi Lapinsaari Impilahti Lopotin linnavuori Rautakausi, keskiaika Kurkijoki Mäkisalon linnavuori Rautakausi, keskiaika Impilahti Osippalan linnavuori Jaakkima Paasonvuori 900–1300 Sortavala Rantalinnanmäki Kurkijoki Rautalahden Linnavuori Sortavala Riuhtun Suurmäki Kurkijoki Sokanlinna Antrea Suur-Mikli Jaakkima Tiurinlinna Rautakausi Räisälä Viipurin linna n. 1100–1293 Viipuri == Katso myös == * Luettelo Suomen muinaislinnoista * Luettelo Suomen linnoista ja linnoituksista ==Lähteet== == Aiheesta muualla == * U. T. Sirelius : Karjalan muinaislinnat, Helsingin Sanomat Viikkoliite, 16.12.1928, nro 51, s. 3, Kansalliskirjaston digitaaliset aineistot * Karjalan muinaislinnat, Hakkapeliitta, 21.12.1937, nro 51-52, s. 18, Kansalliskirjaston digitaaliset aineistot * Olli Kuusamo : Kivikautta etsimässä Mäkisalon Linnavuoren huipulla, Helsingin Sanomat, 29.08.1937, nro 231, s. 33, Kansalliskirjaston digitaaliset aineistot * Sokanlinnan vieraana. Luonnon ihmeteos ja muinaistarinain kätkö Vuoksen rannalla, Hakkapeliitta, 27.09.1938, nro 39, s. 12, Kansalliskirjaston digitaaliset aineistot * Sokan peikkojen parissa, Seura, 08.03.1939, nro 10, s. 6, Kansalliskirjaston digitaaliset aineistot * luovutetun Karjalan muinaislinnoista luovutetun Karjalan muinaislinnoista
Antti Tähtinen (arkkitehti)

Antti Tähtinen (7. toukokuuta 1935 Tampere – 18. helmikuuta 2017 Tampere) oli tamperelainen arkkitehti, joka toimistoineen suunnitteli Tampereelle useita tunnettuja rakennuksia. Antti Tähtisen isä Jaakko Tähtinen oli myös arkkitehti. Antti Tähtinen ehti työskennellä isänsä kanssa yhteisessä arkkitehtitoimistossa kymmenkunta vuotta. Jaakko Tähtisen kuoltua vuonna 1970 Antti Tähtinen otti vetovastuun Arkkitehtitoimisto Tähti-Set Oy:stä. Hänen tärkeimpiä töitään Tampereella ovat Koskikeskus, Anttilan ja Stockmannin liikerakennukset, Yleisradion Tohlopin televisiokeskus sekä Pirkkahalli. Hän työskenteli arkkitehtitoimistossa vuoteen 1996 saakka.Arkkitehtitoimisto Tähti-Set Oy == Lähteet == Luokka:Suomalaiset arkkitehdit Luokka:Vuonna 1935 syntyneet Luokka:Vuonna 2017 kuolleet
Aféntis Kavoúsi

Aféntis Kavoúsi () eli Aféntis Stavroménos (Αφέντης Σταυρωμένος), usein vain Aféntis (Αφέντης), on vuori Kreetan saaren itäosassa Kreikassa. Se on Thryptí- eli Siteíavuorten korkein huippu, ja sen korkeus on metriä. Aféntis Kavoúsi sijaitsee Thryptín länsiosassa linnuntietä noin 15 kilometriä koilliseen Ierápetran kaupungista. Vuoren huipulla on Pyhän ristin ylentämisen (Ypsóseos tou Timíou Stavroú) kappeli. == Lähteet == Luokka:Kreetan vuoret Luokka:Lasíthi (alueyksikkö)
Kallídromo

Kallídromo () eli Sarómata (Σαρώματα) on vuori Keski-Kreikassa. Sen korkeus on metriä. Kallídromo sijaitsee kaakkoisen Fthiotiin alueyksikön alueella lähellä Thermopýlesin eli Thermopylain rannikkoaluetta. Sen pohjoispuolella on Maliakóslahti, länsipuolella Oíti-vuori ja eteläpuolella Kifisós-joen laakso. Vuoren korkeimman huipun nimi on Gkióza (Γκιόζα). Osa vuoren alueesta on luonnonsuojelualuetta. Vuoresta on saanut nimensä Kallídromon kylä Kaména Voúrlan kunnassa. == Lähteet == == Aiheesta muualla == Luokka:Fthiotis Luokka:Kreikan vuoret
Kamvoúnia

Kamvoúnia () on vuori Thessalian ja Makedonian rajalla pohjoisessa Kreikassa. Sen korkeus on metriä. Vuosi sijaitsee osin Lárisan alueyksikössä Thessalian alueella ja osin Kozánin alueyksikössä Länsi-Makedonian alueella muodostaen näiden välisen rajan. Osa vuoresta on myös Länsi-Makedonian Grevenán alueyksikön puolella. Kamvoúnian länsipuolella sijaitsee Ólympos-vuori. Sérvia-Velventóksen kunnan osa Kamvoúnian kunnallisyksikkö, entinen itsenäinen kunta, on saanut nimensä vuoresta. == Lähteet == Luokka:Grevená (alueyksikkö) Luokka:Kozáni (alueyksikkö) Luokka:Kreikan vuoret Luokka:Lárisa (alueyksikkö)
Kotílio

Kotílio () tai Kotýlio (Κοτύλιο), antiikin Kotilion (, ), on vuori Messenian, Eliksen ja Arkadian rajalla Peloponnesoksen niemimaan lounaisosassa Kreikassa. Sen korkeus on noin metriä. Antiikin aikana vuoren huippu tunnettiin nimellä Kotilon (, lat. Cotilum), mikä antoi nimen koko vuorelle. Vuoren huipun lähellä sijaitsee antiikin Bassain pyhäkköalue, joka tunnetaan ennen kaikkea Apollon Epikurioksen temppelistä. Kotílion koillispuolella sijaitsee Lýkaio- vuori. == Lähteet == Luokka:Kreikan vuoret Luokka:Oichalía
Pástra

Pástra () on vuori Keski-Kreikassa. Sen korkeus on metriä. Vuori sijaitsee Länsi-Attikassa Boiotian rajalla. Vuoren korkeimman huipun nimi on Petrogeráki (Πετρογεράκι). Toiseksi korkein huippu on Koúrtiza (Κούρτιζα, metriä). Vuoren itäpuolella sijaitsee Párnitha-vuori ja länsipuolella Kithairónas-vuori. Antiikin aikana Pástran ympäristössä sijaitsivat kaupungit Oinoe, Eleutherai, Erythrai ja Hysiai. 20. joulukuuta 1997 Kreikan ilmavoimien Lockheed C-130 Hercules -kuljetuskone tuhoutui törmättyään vuoreen. Onnettomuudessa kuoli viisi miehistön jäsentä. == Lähteet == Luokka:Boiotia Luokka:Kreikan vuoret Luokka:Länsi-Attika
Patéras

Patéras () on vuori Attikassa Keski-Kreikassa. Sen korkeus on metriä. Patéras, suomeksi ”Isä”, on Párnitha-vuoren läntinen jatke. Vuori erottaa toisistaan sen itäpuolella sijaitsevan Thriásion tasangon ja eteläpuolella sijaitsevan Megarídan tasangon. Vuoren erottaa sen pohjoispuolella sijaitsevasta Kithairónas-vuoresta Vílian laakso. == Lähteet == Luokka:Kreikan vuoret Luokka:Länsi-Attika
Stréfi

Stréfi () on kukkula Ateenassa Kreikassa. Sen korkeus on noin 150 metriä merenpinnasta laskettuna. thumb|left|240px|Stréfi-kukkulaa. Kukkula sijaitsee Neápolin ja Exárcheian kaupunginosien rajalla. Sen aiempi nimi oli Anchesmós (Αγχεσµός). Nykyisen nimensä se on saanut alueen maat aiemmin omistaneesta Stréfiksen suvusta. Kukkula muodostaa vehreän puistomaisen alueen muutoin tiheästi rakennetun kaupungin keskellä, ja sillä kasvaa pääasiassa mäntypuita. == Lähteet == == Aiheesta muualla == Luokka:Ateenan kukkulat Luokka:Exárcheia
Varásova

Varásova () on vuori läntisessä Keski-Kreikassa. Sen korkeus on 917 metriä. Vuori sijaitsee Aitolia-Akarnanian alueyksikössä Länsi-Kreikan alueella, noin 14 kilometriä itään Mesolóngista ja noin 21 kilometriä länteen Náfpaktoksesta. Vuori on pääasiassa kalkkikiveä. Varásova on tunnettu ”Aitolian Pyhänä vuorena”, koska siellä on ollut lukuisia erakkomunkkien luolia. Calydon_Aetolia_2010.JPG|Varásova antiikin Kalydonista nähtynä. Kryoneri1754.jpg|Varásovaa Kryonérissä. Patras Varasova 2008.jpg|Varásova Patraksesta nähtynä. == Lähteet == == Aiheesta muualla == Luokka:Aitolia- Akarnania Luokka:Kreikan vuoret
Vérmio

Vérmio (, ), antiikin Bermion () tai Bermios (), on vuori ja vuorijono Makedoniassa Pohjois-Kreikassa. Sen korkeus on metriä (toisen lähteen mukaan metriä). pienoiskuva|vasen|pysty|Sélin hiihtokeskus Vérmio-vuorella. Vérmio sijaitsee Keski-Makedoniaan kuuluvan Imathían alueyksikön ja Länsi-Makedoniaan kuuluvan Kozánin alueyksikön rajalla, linnuntietä noin 25 kilometriä luoteeseen Véroiasta. Vuoren korkeimman huipun nimi on Chamítis (Χαμίτης). Eräs toinen huippu on Xirovoúni (Ξηροβούνι, ). Vérmio-vuorella sijaitsevat Pigádian, Sélin ja Chrysó Eláfin hiihtokeskukset. Eordaían kunnan osa Vérmion kunnallisyksikkö, entinen itsenäinen kunta, on saanut nimensä vuoresta. == Lähteet == == Aiheesta muualla == Luokka:Imathía Luokka:Kozáni (alueyksikkö) Luokka:Kreikan vuoret
Xirovoúni

Xirovoúni () tai Xerovoúni (Ξεροβούνι) voi viitata seuraaviin kohteisiin Kreikassa: * Xirovoúni, vuori Epeiroksessa * Xirovoúni, vuori Euboialla * Xirovoúni, vuori Länsi-Kreikassa * Xirovoúni, huippu Vérmiovuorilla Keski- Makedoniassa * Xirovoúni, Ártan kunnan kunnallisyksikkö Epeiroksen alueella * Kírfi, vuori Keski-Kreikassa, tunnetaan myös nimellä Xirovoúni korkeimman huippunsa mukaan
Zálongo

Zálongo () on vuori Epeiroksessa luoteisessa Kreikassa. Se sijaitsee noin 20 kilometriä pohjoiseen Prévezan kaupungista lähellä Kamarínan kylää. Vuorella sijaitsee Pyhän Demetrioksen luostari. Vuori ja luostari tunnetaan ennen kaikkea niin kutsutusta Zálongon tanssista. Se oli joukkoitsemurha, jonka noin 50–60 epeiroslaisen naisen joukko Soúlista teki lapsineen hyppäämällä alas vuorelta laulaen ja tanssien välttääkseen joutumisen Ali paššan joukkojen käsiin vuonna 1803. Tätä muistetaan edelleen zálongo-laululla ja -tanssilla. Vuorelle on pystytetty tapauksen johdosta vuonna 1961 suurikokoinen muistomerkki, joka esittää käsi kädessä tanssivia naisia. Antiikin aikana vuoren juurella sijaitsi Kassopen kaupunki. Prévezan kunnan osa Zálongon kunnallisyksikkö, entinen itsenäinen kunta, on saanut nimensä vuoresta. Vraxoszalogou.jpg|Zálongo-vuorta. Zaloggo,Greece.jpg|Zálongon tanssin muistomerkki. Zalongo monastery.jpg|Zálongon Pyhän Demetrioksen luostari. Χορός του Ζαλόγγου (Claude Pinet).jpg|Claude Pinet'n maalaus Zálongon tanssi, 1803. == Lähteet == == Aiheesta muualla == Luokka:Kreikan vuoret Luokka:Préveza
Vucub Caquix

Vucub Caquix on mayojen mytologiassa alamaailman jumala. Hän on jättiläisdemonien Cabrakanin ja Zipacnan isä. Kerskaileva Vucub Caquix piti itseään aurinkona, kuuna ja valona. Kaksoset Hunahpu ja Ixbalanque laskeutuivat alas manalaan ja surmasivat Vucub Caquixin tämän röyhkeyden tähden sekä siksi, että demoni oli aiheuttanut heidän isänsä kuoleman. == Lähteet == Luokka:Mayojen jumalat
Kirjavarkaat

Kirjavarkaat: Natsi-Saksa kirjoitetun kulttuurin tuhoajana (Boktjuvarna. Jakten på de försvunna biblioteken) on ruotsalaisen toimittajan Anders Rydellin kirjoittama kirja, jossa hän kertoo, miten saksalaiset natsivallan aikana ryöstivät ja tuhosivat eurooppalaisia kirjastoja. Kirja on toinen osa trilogiaksi suunnitellusta kokonaisuudesta, joka kertoo toisen maailmansodan aikaisesta kulttuurirosvouksesta. Aiemmin Rydell on kirjoittanut natsien taidevarkauksista August-palkintoehdokkaana olleen kirjan Plundrarna.Anders Rydell, Författarcentrum, viitattu 22.3.2017 Kirjan aineistoa kootessaan Rydell kiersi ympäri Eurooppaa selvittämässä kirjojen ja kirjastojen kohtaloita. Ryöstelyn ja tuhotyön kohteeksi joutui erityisesti juutalaisten kirjastoja, mutta myös muita, kuten Pariisissa sijaitseva Turgenev- emigranttikirjasto, jonka tuhon sitten viimeisteli neuvostoarmeija ja lopulta neuvostoviranomaiset.Jukka Petäjä, Kirjojen holokaustilla tuhotiin kollektiivinen muisti. Helsingin Sanomat 20.3.2017 s. B 3 (Artikkelin verkkoversio) Tuhotyön pääorganisaattoreina ja toteuttajina olivat Heinrich Himmler ja Alfred Rosenberg, jotka kilpailivat kirjoista ja muusta aineistosta. Kirjojen tuhoamisen lähtölaukaus oli saksalaisen opiskelijaliittojen kattojärjestön Deutsche Studentenschaftin vuonna 1933 organisoima kirjarovio, jossa paloi parikymmentätuhatta kirjaa.. Rydell on sanonut: "Kirjavarkauksien tutkiminen kosketti minua paljon enemmän kuin taideryöstöjen selvittely."Miia Gustafsson, Natsien kirjavarkaudet ovat jääneet pimentoon, Yle.fi 29.10.2016, viitattu 22.3.2017 Kirjassa hän kirjoittaa, että natseilla oli tavoitteena hävittää kirjavarkauksilla Euroopan kirjallinen perintö.Per T. Ohlsson, Sysvenskan 1.10.2015, viitattu 22.3.2017 Kirjan lopussa on hakemistoksi nimetty luettelo, jossa on lyhyt kuvaus kirjassa mainituista henkilöistä, ja sen jälkeen on viiteluettelo. Kirjassa on parikymmentä aiheeseen liittyvää mustavalkoista kuvaa. ==Arviot== Helsingin Sanomien kriitikko Jukka Petäjä luonnehti arviossaan Rydellin Kirjavarkaat- teosta "äärimmäisen mielenkiintoiseksi". Teos on kirjoitettu kevyehköön reportaasityyliin, mutta se sisältää hyvin paljon asiaa, kuten Raija Hakala sanoo (Aamulehti). Se on Hakalan mukaan "hurja ja kiehtova kulttuurihistoriallinen aikamatka Goethen Saksasta natsien Saksaan ja sen tuhoon".Raija Hakala, Arvio: Natsit tuhosivat tuhansia kirjoja ja arkistoja, Aamulehti 21.12.2016, viitattu 22.3.2017 ==Lähteet== Luokka:Vuoden 2016 kirjat Luokka:Ruotsalaiset kirjat Luokka:Tietokirjat Luokka:Kirjat kirjallisuudesta
Poverty. Ignorance. Greed. Slavery.

__NOTOC__ Poverty. Ignorance. Greed. Slavery. on suomalaisen d-beat -yhtye Kürøishin esikoisalbumi, joka julkaistiin Euroopassa 10. maaliskuuta 2017 levymerkillä Fight Records. Albumista otettiin rajoitettu 300:n kappaleen vinyylipainos.Levykauppa Äx: Kuroishi / Kürøishi – Poverty. Ignorance. Greed. Slavery. Albumi julkaistiin vinyylinä myös Yhdysvalloissa levymerkillä SPHC Records. Japanissa albumi julkaistiin CD-formaatissa levymerkillä Break the Records. Siitä otettiin myös kasettipainos. == Kappaleet == === A-puoli === # # # # # # === B-puoli === # * # # # # # == Tuotanto == * Antti Lindholm – äänittäjä * Akihiko ”Sugi” Sugimoto – kansikuva == Lähteet == Luokka:Vuoden 2017 esikoisalbumit Luokka:Suomalaiset hardcore punk -albumit
Kotila

Kotila voi tarkoittaa: ;henkilöitä: * Heikki Kotila (1960–2010), pappi, päätoimittaja ja käytännöllisen teologian professori * Marko Kotila (s. 1974), kestävyys- ja keskimatkojen juoksija sekä maastojuoksija * Matti Kotila (1887–1953), kansanedustaja ja maanviljelijä * Paavo Kotila (1927–2014), kestävyysjuoksija ;paikkoja: * Kotila, kylä Puolangalla * Kotila, kylä Pälkäneellä * Kotila, kylä Toholammilla * Asunto-Osakeyhtiö Kotila, kerrostalo ja asunto-osakeyhtiö Lahdessa.
Berijev Be-4

Berijev Be-4 (alun perin KOR-2) oli neuvostoliittolainen yksimoottorinen tiedustelukäyttöön suunniteltu lentovene, joka jatkokehitettiin yhtiön aiemmin epäonnistuneen KOR-1-mallin pohjalta. Ensimmäinen KOR-2 valmistui vuonna 1939 ja tyyppi vapautettiin laivastokäyttöön, tosin ilman aseistusta ja katapulttilähdöt kiellettynä. Konetyypin tuotanto jäi pieneksi, sillä saksalaiset valtasivat Berijevin tehtaan syksyllä 1941. == Historia == Be-4:n kehitys käynnistyi mallinimellä KOR-2 yhtiön vuosina 1934–1935 suunnitellun KOR-1:n pohjalta, joka oli suunniteltu korvaamaan neuvostoalusten katapulttilaukaistavat Heinkel HD 55 -vesitasot. Huhtikuussa 1936 ensilentonsa lentäneen tyypin palveluskäyttö oli jäänyt varsin rajoittuneeksi sen kehnon merikelpoisuuden ja rakenteellisten ongelmien seurauksena. Kaikki alkutuotannon KOR-1-koneet oli määrättiin toimimaan alusten sijaan rannalta käsin Berijevin pyrkiessä korjaamaan niiden ongelmia. Ongelmistaan huolimatta tyyppiä valmistettiin noin 300 kappaletta vuoteen 1940 mennessä. Ensimmäinen paranneltu KOR-2-mallin kone valmistui vuonna 1939. Tyyppi vapautettiin aseistamattomana laivastokäyttöön, mutta lentoonlähdöt täytyi edelleen suorittaa vedestä, sillä katapulttilähdöt kiellettiin. Paranneltua tyyppiä ehdittiin valmistaa vain pieni määrä ennen kuin saksalaiset valtasivat Berijevin tehtaan Taganrogissa syksyllä 1941. == Tekniset tiedot == == Lähteet == == Aiheesta muualla == Be-0002 Luokka:Neuvostoliittolaiset tiedustelukoneet Luokka:1940-luvun tiedustelukoneet Luokka:Lentoveneet